Histoire de la sexualité

Histoire de la sexualité [Historia del sexualitate] es un studio in tres volumines super le sexualitate in le mundo occidental, scribite per le philosopho e historico francese Michel Foucault. Le prime volumine, La volonté de savoir [Le voluntate de saper], era publicate pro le prime vice in 1976 per editiones Gallimard. Lo sequeva L'usage des plaisirs [Le uso del placeres] e Le souci de soi [Le cura de ipse].

Le prime volumine analysa le ideas de Foucault quanto al "hypothese repressive", le idea que le societate occidental haberea supprimite le sexualitate ab le seculo XVII usque al medio del seculo XX. Ille argumenta que iste hypothese es un illusion e que in realitate le debattos super le sexualitate proliferava durante iste periodo. Ille continua argumentante que in iste momento le specialistas comencia a studiar le sexualitate de maniera scientific, classificante le differente typos de sexualitate e incoragiante le gente a confessar su sentimentos e conductas sexual, toto illo con le desiro de cognoscer le "veritate" super le sexo.

Foucault era interessate in le creation del subjecto e le forma como se constitue le individuo.Foucault, Michel: L'Herméneutique du sujet (in francese). Paris: Gallimard, 2001. . In Histoire de la sexualité ille argumenta que in le mundo occidental, durante le seculos XVIII e XIX, le identititate del personas comencia a esser cata vice plus relationate con lor sexualitate.McGee, R. Jon; Warms, Richard L. Anthropological Theory: An Introductory History (in anglese). New York: McGraw Hill, 2011.

 Referentias 

Categoria:Obras de philosophia
Categoria:Libros